
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1839 

12 Σεπτεμβρίου 2007 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Τροποποίησης διατάξεων του Οργανισμού του Κοι¬ 
νωφελούς Ιδρύματος με την επωνυμία «ΙΔΡΥΜΑ 
ΚΩΣΤΑΣ ΑΝΔΡΕΟΥ» που κυρώθηκε με το από 


28.9.2004 π.δ/γμα (Β' 1539). 1 

ΑΠΟΦΑΣΕΙΣ 

Οργανισμός του Γενικού Νοσοκομείου Ζακύνθου 
«ΑΓΙΟΣ ΔΙΟΝΥΣΙΟΣ». 2 

ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Τροποποίησης διατάξεων του Οργανισμού του Κοινω¬ 
φελούς Ιδρύματος με την επωνυμία «ΙΔΡΥΜΑ ΚΩ¬ 
ΣΤΑΣ ΑΝΔΡΕΟΥ» που κυρώθηκε με το από 28.9.2004 
π.δ/γμα (Β' 1539). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις αριθ. 8886/26.7.2001, 9263/27.12.2001 και 
9615/2.5.2002 πράξεις της συμβ/φου Αθηνών Θεώνης 
Δημ. Καφίρη - Αθανασίου και την αριθ. 5690/17.7.2003 
πράξη της συμβ/φου Αθηνών Δήμητρας Θεοδώρου Ρο- 
μπότη, με τις οποίες ο Κωνσταντίνος Ανδρέου του Κί- 
μωνα, σύστησε κοινωφελές ίδρυμα, κατά την έννοια των 
διατάξεων της παρ. 1 του άρθρου 95 του α.ν. 2039/1939 
με την επωνυμία «ΙΔΡΥΜΑ ΚΩΣΤΑΣ ΑΝΔΡΕΟΥ». 

2. Τις διατάξεις του από 28.9.2004 π.δ/τος (Β'’ 1539) 
περί εγκρίσεως συστάσεως κοινωφελούς ιδρύματος με 
την επωνυμία «ΙΔΡΥΜΑ ΚΩΣΤΑΣ ΑΝΔΡΕΟΥ» και κυρώ- 
σεως του Οργανισμού αυτού. 

3. Τις διατάξεις των άρθρων: α) 95 και 98 του α.ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

4. Την αριθ. 13.933/23.1.2007 πράξη της συμβολαιογρά¬ 
φου Αθηνών Θεώνης Δημ. Καφίρη - Αθανασίου. 

5. Τις αριθ. 40/23.11.2006 και 12/22.3.2007 γνωμοδοτή¬ 
σεις του Συμβουλίου Εθνικών Κληροδοτημάτων. 


6. Την αριθ. 37930/ΔΙΟΕ 1264/14.10.2005 (Β' 1432) κοινή 
απόφαση του Πρωθυπουργού και του Υπουργού Οι¬ 
κονομίας και Οικονομικών με την οποία ανατέθηκαν 
αρμοδιότητες στους Υφυπουργούς Οικονομίας και Οι¬ 
κονομικών, όπως αυτή τροποποιήθηκε και ισχύει με την 
αριθ. 5733/ΔΙΟΕ 179/9.2.2006 (Β'204) όμοια. 

Με πρόταση του Υπουργού Πολιτισμού και του Υφυ¬ 
πουργού Οικονομίας και Οικονομικών, αποφασίζουμε: 

ΑΡΘΡΟ μόνο 

Εγκρίνουμε την τροποποίηση των διατάξεων της πα¬ 
ραγράφου 7 του άρθρου 2 (Σκοπός) του Οργανισμού 
του Ιδρύματος με την επωνυμία «ΙΔΡΥΜΑ ΚΩΣΤΑΣ ΑΝ¬ 
ΔΡΕΟΥ», ως ακολούθως: 

«7. Η απονομή βραβείων σε διακριθέντες νέους καλλι¬ 
τέχνες κατόπιν προκηρύξεως και με επιλογή εκ μέρους 
του Ιδρύματος. Η φύση των βραβείων θα είναι η οικο¬ 
νομική ενίσχυση νέων καλλιτεχνών και συγκεκριμένα 
κάθε τρίτο χρόνο θα απονέμεται χρηματικό βραβείο, 
το ύψος του οποίου θα ορίζεται μετά από απόφαση 
του Διοικητικού Συμβουλίου και θα είναι ανάλογο με 
την εκάστοτε οικονομική κατάσταση του Ιδρύματος. 
Το βραβείο θα απονέμεται σε νέο Έλληνα καλλιτέχνη, 
ζωγράφο ή γλύπτη ή φοιτητή της Ανωτάτης Σχολής 
Καλών Τεχνών, ηλικίας έως 35 ετών, κατόπιν διαγωνι¬ 
σμού που θα διεξάγεται με επιμέλεια του Διοικητικού 
Συμβουλίου του Ιδρύματος. Ειδικότερα η προκήρυξη του 
Διαγωνισμού θα γίνεται με δημοσίευμα σε πανελλήνιας 
κυκλοφορίας ημερήσια εφημερίδα ή εφημερίδες, τρεις 
μήνες πριν την ημερομηνία απονομής του βραβείου». 

Στον Υπουργό Πολιτισμού και στον Υφυπουργό Οικο¬ 
νομίας και Οικονομικών αναθέτουμε τη δημοσίευση και 
εκτέλεση του παρόντος Π.δ/τος. 

Αθήνα, 29 Αυγούστου 2007 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΠΕΤΡΟΣ ΔΟΥΚΑΣ ΓΕΩΡΓΙΟΣ ΒΟΥΛΓΑΡΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΑΠΟΦΑΣΕΙ Σ 

Αριθμ. Υ4α/ 93048 (2) 

Οργανισμός του Γενικού Νοσοκομείου Ζακύνθου 
«ΑΓΙΟΣ ΔΙΟΝΥΣΙΟΣ». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ - ΥΓΕΙΑΣ ΚΑΙ ΚΟΙΝΩΝΙΚΗΣ 
ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α) Των άρθρων 6 και 11 του ν. 2889/2001 «Βελτίωση 
και εκσυγχρονισμός του Εθνικού Συστήματος Υγείας 
και άλλες διατάξεις» (ΦΕΚ 37/Α'). 

β) Του ν. 3329/2005 «Εθνικό Σύστημα Υγείας και Κοινω¬ 
νικής Αλληλεγγύης και λοιπές διατάξεις» (ΦΕΚ 81/Α'). 

γ) Του ν. 3527/2007 «Κύρωση συμβάσεων υπέρ νο¬ 
μικών προσώπων εποπτευόμενων από το Υπουργείο 
Υγείας και Κοιν. Αλληλεγγύης και λοιπές διατάξεις (ΦΕΚ 
25/Α'). 

δ) Της παρ. 1 του άρθρου 25 του ν. 1397/1983 «Εθνικό 
Σύστημα Υγείας» (ΦΕΚ 143/Α'). 

ε) Του άρθρου 34 του ν. 2519ΥΙ997 «Ανάπτυξη και εκ¬ 
συγχρονισμός του ΕΣΥ, οργάνωση των υγειονομικών 
υπηρεσιών, ρυθμίσεις για το φάρμακο και άλλες δια¬ 
τάξεις» (ΦΕΚ 165\Α'). 

στ) Του π.δ/τος 87/1986 «Ενιαίο Πλαίσιο Οργάνωσης 
Νοσοκομείων» (ΦΕΚ 32/Α'). 

ζ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κωδικοποι- 
ήθηκε με το άρθρο πρώτο του π.δ/τος 63/2005 (Α' 98) 
και το γεγονός ότι από την εφαρμογή των διατάξεων 
της απόφασης αυτής προκαλείται δαπάνη σε βάρος 
του κρατικού προϋπολογισμού, η οποία εκτιμάται ότι 
ετησίως θα ανέρχεται στο ποσό των 4.300.000 ευρώ, 
περίπου. Η ανωτέρω δαπάνη θα καλυφθεί από τις πι¬ 
στώσεις που θα εγγράφονται για το σκοπό αυτό στον 
προϋπολογισμό του Υπουργείου Υγείας και Κοιν. Αλ¬ 
ληλεγγύης (Ε.Φ 15-210, ΚΑΕ 0200). Για το τρέχον έτος, 
η προκαλούμενη δαπάνη θα προσδιοριστεί και θα δε¬ 
σμευτεί κατά την έγκριση πλήρωσης των συνιστώμενων 
θέσεων προσωπικού. 

η) Του Ν. 1568/1985 «Υγιεινή - Ασφάλεια Εργαζομένων 
(Α' 177) όπως επεκτάθηκαν με τις διατάξεις της ΚΥΑ 
αριθ. 88555/3293/1988 «Υγιεινή και ασφάλεια του προσω¬ 
πικού του Δημοσίου, των Ν.Π.Δ.Δ. και των ΟΤΑ» (Β'721) 
που κυρώθηκε με το άρθρο 39 του Ν. 1836/1989 και του 
Π.Δ. 17/1996 «Μέτρα για την βελτίωση της ασφάλειας 
και της υγείας των εργαζόμενων κατά την εργασία σε 
συμμόρφωση με τις οδηγίες 89/391/ΕΟΚ» (Α' 11). 

θ) του άρθρου 5 του Π.Δ. 294/1988 (138 Α' ) «Ειδι¬ 
κότητες - απασχόληση τεχνικού ασφαλείας, γιατρού 
εργασίας». 

2. Την αριθ. ΔΙΔΚ/Φ.1/2/6139/2004 απόφαση ανάθεσης 
αρμοδιοτήτων στους Υφυπουργούς Εσωτερικών Δημό¬ 
σιας Διοίκησης και Αποκέντρωσης (ΦΕΚ 527/Β'), όπως 
τροποποιήθηκε με την αριθ. 17398/05/13.9.2005 (1284 Β') 
όμοια απόφαση. 

3. Την αριθ. 37930/ΔΙΟΕ 1264/14.10.2005, απόφαση κα¬ 


θορισμού αρμοδιοτήτων στους Υφυπουργούς Οικονο¬ 
μίας και Οικονομικών (ΦΕΚ 1432/Β') όπως τροποποιή¬ 
θηκε με την αριθ. 5733/ΔΙΟΕ 179/13-2-06 (204 Β') όμοια 
απόφαση. 

4. Την αριθμ. 1/16.5.2007 (θέμα 3ο) απόφαση του ΚΕ- 
ΣΥΠΕ. 

5. Την υπ' αριθ. 163/4.5.2007 απόφαση του Διοικητή 
της 6ης ΥΠΕ, αποφασίζουμε: 

ΑΡΘΡΟ 1 

ΝΟΜΙΚΗ ΜΟΡΦΗ-ΕΠΩΝΥΜΙΑ-ΕΔΡΑ-ΣΦΡΑΓΙΔΑ 

1. Το Γ.Ν. Ζακύνθου, που υπάγεται στις διατάξεις του 
ν.δ. 2592/1953 «Περί οργανώσεως της Ιατρικής Αντί¬ 
ληψης» (ΦΕΚ 254/Α), σύμφωνα με το άρθρο 7 του Ν. 
3329/2005 (ΦΕΚ 81 Α'), αποτελεί Νομικό Πρόσωπο Δη¬ 
μοσίου Δικαίου (ΝΠΔΔ) το οποίο υπόκειται στον έλεγχο 
και την εποπτεία του Διοικητή της 6ης Υγειονομικής 
Περιφέρειας Πελοποννήσου, Ιονίων νήσων, Ηπείρου και 
Δυτικής Ελλάδας, διέπεται από τις διατάξεις του εν 
λόγω νόμου φέρει την επωνυμία «Γενικό Νοσοκομείο 
Ζακύνθου "ΑΓΙΟΣ ΔΙΟΝΥΣΙΟΣ”». 

2. Έδρα του Νοσοκομείου είναι η πόλη της Ζακύν¬ 
θου. 

3. Το Νοσοκομείο έχει δική του σφραγίδα στρογγυλή, η 
οποία αποτελείται από τρεις επάλληλους ομόκεντρους 
κύκλους, ως εξής: εσωτ. κύκλος: Έμβλημα της Ελληνι¬ 
κής Δημοκρατίας, β' κύκλος: Διοίκηση 6ης Υγειονομικής 
Περιφέρειας Πελοποννήσου, Ιονίων νήσων, Ηπείρου και 
Δυτικής Ελλάδας - Γ ενικό Νοσοκομείο Ζακύνθου "ΑΓΙΟΣ 
ΔΙΟΝΥΣΙΟΣ”, Εξωτ. κύκλος: ΕΛΛΗΝΙΚΗ ΔΗΜΟΚΡΑΤΙΑ. 

ΑΡΘΡΟ 2 

ΣΚΟΠΟΣ 

Σκοπός του Νοσοκομείου είναι: 

1. Η παροχή Πρωτοβάθμιας και Δευτεροβάθμιας φρο¬ 
ντίδας υγείας στο πληθυσμό ευθύνης της 6ης ΥΠΕ Πελο¬ 
ποννήσου, Ιονίων νήσων, Ηπείρου και Δυτικής Ελλάδας, 
καθώς και σε ασθενείς που παραπέμπονται από άλλες 
ΔΥΠΕ. 

Η φροντίδα υγείας παρέχεται ισότιμα σε κάθε πολίτη 
ανεξάρτητα από την οικονομική, κοινωνική και επαγ¬ 
γελματική του κατάσταση, σύμφωνα με τους κανόνες 
του Εθνικού Συστήματος Υγείας και της Κοινωνικής 
Ασφάλισης. 

2. Η ειδίκευση, η συνεχής εκπαίδευση και η επιμόρ¬ 
φωση ιατρών, νοσηλευτών και άλλων επαγγελμάτων 
υγείας, με την ανάπτυξη και εφαρμογή ανάλογων εκ¬ 
παιδευτικών προγραμμάτων. 

3. Η ανάπτυξη και προαγωγή της έρευνας στον το¬ 
μέα της υγείας. Στην κατεύθυνση αυτή εφαρμόζει και 
αναπτύσσει ερευνητικά προγράμματα και συνεργάζεται 
με άλλους συναφείς φορείς, καθώς και διεθνείς οργα¬ 
νισμούς, επιστημονικά και ερευνητικά κέντρα. 

4. Η συνεργασία με τα νοσηλευτικά ιδρύματα και άλ¬ 
λες μονάδες υγείας της υγειονομικής περιφέρειας για 
την ανάπτυξη και αναβάθμιση συνολικά της παρεχό¬ 
μενης φροντίδας υγείας και ειδικότερα σε ότι αφορά 
την εφαρμογή εκπαιδευτικών προγραμμάτων, καθώς 
και ειδικών προγραμμάτων μελέτης και αξιολόγησης 
θεμάτων, που αφορούν το χώρο της υγείας στην 6η 
ΥΠΕ Πελοποννήσου, Ιονίων νήσων, Ηπείρου και Δυτικής 
Ελλάδας, σύμφωνα με τις διατάξεις του ν. 3329/2005 

«Εθνικό Σύστημα Υγείας και Κοινωνικής Αλληλεγγύης 
και λοιπές διατάξεις», όπως συμπληρώθηκε με τις διατά¬ 
ξεις του ν. 3527/2007 (ΦΕΚ 25 Α), με τις οποίες ορίζεται 
ο τρόπος νοσηλευτικής, επιστημονικής, εκπαιδευτικής 
και λειτουργικής διασύνδεσης. 

5. Εφαρμογή νέων μεθόδων και μορφών περίθαλψης, 
με στόχο την αποτελεσματική προώθηση της υγείας 
των πολιτών. 

6. Η ανάπτυξη διαδικασιών που διευκολύνουν τους 
στρατηγικούς στόχους που τίθενται από το Υπουργείο 
Υγείας και Κοινωνικής Αλληλεγγύης, την 6η ΥΠΕ Πελο- 
ποννήσου, Ιονίων νήσων, Ηπείρου και Δυτικής Ελλάδας 
και το Διοικητικό Συμβούλιο του Νοσοκομείου. 

7. Η ανάπτυξη και προαγωγή της ιατρικής έρευνας. 

ΑΡΘΡΟ 3 

ΟΡΓΑΝΑ ΔΙΟΙΚΗΣΗΣ 

Τα όργανα διοίκησης του Νοσοκομείου είναι: 

1. Το Διοικητικό Συμβούλιο, που λειτουργεί με βάση 
τις διατάξεις του άρθρου 7 του ν. 3329/2005. 

2. Ο Διοικητής του Νοσοκομείου (παρ. 7, 8 του άρθρου 
7 του ίδιου ως άνω νόμου). 

ΑΡΘΡΟ 4 
ΔΥΝΑΜΗ ΚΛΙΝΩΝ 

Η συνολική δύναμη του νοσοκομείου ορίζεται σε εκα¬ 
τόν εξήντα (160) οργανικές κλίνες. 

ΑΡΘΡΟ 5 

ΔΙΑΚΡΙΣΗ ΥΠΗΡΕΣΙΩΝ 

1. Το Νοσοκομείο απαρτίζεται από τις ακόλουθες Υπη¬ 
ρεσίες, Αυτοτελές Τμήμα και Ειδικό Γραφείο: 

Α. ΥΠΗΡΕΣΙΕΣ 
α. Ιατρική, 
β. Νοσηλευτική, 
γ. Διοικητική-Οικονομική, 

Β. ΑΥΤΟΤΕΛΕΣ ΤΜΗΜΑ 
Οργάνωσης και Πληροφορικής 
Γ. ΕΙΔΙΚΟ ΓΡΑΦΕΙΟ 
Γ ραφείο Υποδοχής Ασθενών 

2. Κάθε Υπηρεσία, Αυτοτελές Τμήμα και Ειδικό Γ ραφείο 
έχει τη δική του ιεραρχική διάρθρωση και συγκρότηση. 
Το Αυτοτελές Τμήμα Οργάνωσης και Πληροφορικής 
και το Ειδικό Γραφείο Υποδοχής Ασθενών υπάγονται 
απευ-θείας στο Διοικητή του Νοσοκομείου. 

ΑΡΘΡΟ 6 

ΔΙΑΡΘΡΩΣΗ ΙΑΤΡΙΚΗΣ ΥΠΗΡΕΣΙΑΣ 

1. Η Ιατρική Υπηρεσία του Γ.Ν. Ζακύνθου "ΑΓΙΟΣ ΔΙ¬ 
ΟΝΥΣΙΟΣ” αποτελεί Διεύθυνση και διαρθρώνεται σε 
Τομείς, στους οποίους λειτουργούν Τμήματα κατά ει¬ 
δικότητα και Ειδικές Μονάδες που υπάγονται οργανικά 
στα Τμήματα, καθώς και Διατομεακά Τμήματα και λοιπά 
Τμήματα, ως εξής: 

Α. ΤΟΜΕΙΣ 

α) Παθολογικός Τομέας με δυναμικότητα 86 κλινών 
β) Χειρουργικός Τομέας με δυναμικότητα 63 κλινών 
γ) Εργαστηριακός τομέας 

δ) Τομέας Ψυχικής Υγείας με δυναμικότητα 6 κλινών 
ε) Τομέας Δημόσιας Υγείας 

Κάθε Τομέας διαρθρώνεται σε Τμήματα και Μονάδες 
ως εξής: 


αα) Παθολογικός Τομέας Τμήματα: 

1. Δύο (2) Παθολογικά 

2. Καρδιολογικό 

3. Παιδιατρικό 

4. Πνευμονολογικό 
Μονάδες: 

1. Εμφραγμάτων 

2. Τεχνητού Νεφρού 

3. Προώρων 

ββ) Χειρουργικός Τομέας 
Τ μήματα: 

1. Δύο (2) Χειρουργικά 

2. Ορθοπεδικό 

3. Μαιευτικό- Γυναικολογικό 

4. Αναισθησιολογικό 
Μονάδες: 

Μία (1) Μεταναισθητικής Φροντίδας (Μ.Μ.Α.Φ.) 

Μία (1) Ενδοσκοπήσεων 
γγ) Εργαστηριακός Τομέας 
Τ μήματα 

1. Μικροβιολογικό 

2. Βιοχημικό 

3. Αιματολογικό 

4. Αιμοδοσίας 

5. Ακτινοδιαγνωστικό 

6. Φαρμακευτικό 

δδ) Τομέας Ψυχικής Υγείας 
1. Ψυχιατρικό Τμήμα 
εε) Τομέας Δημόσιας Υγείας 
Τ μήματα 

1. Πρόληψης και Προαγωγής Υγείας 

2. Ιατρικής της Εργασίας 

Β. ΔΙΑΤΟΜΕΑΚΑ ΤΜΗΜΑΤΑ με δυναμικότητα (5) κλι¬ 
νών 

1. Μονάδα Εντατικής Θεραπείας 

2. Ημερήσιας Νοσηλείας 

3. Επειγόντων Περιστατικών 
Γ. ΛΟΙΠΑ ΤΜΗΜΑΤΑ 

• Παράίατρικού Προσωπικού 

• Κοινωνικής Εργασίας 

• Διαιτολογίας - Διατροφής 

2. Οι κενές κλίνες των Τμημάτων και Μονάδων του 
αυτού Τομέα χρησιμοποιούνται για την εξυπηρέτηση 
ασθενών και άλλων Τμημάτων και Μονάδων του αυτού 
Τομέα και σε εξαιρετικές περιπτώσεις Τμημάτων και 
Μονάδων άλλου Τομέα, μετά από εισηγήσεις του Διευ¬ 
θυντή της Ιατρικής Υπηρεσίας και την τελική απόφαση 
του Διοικητή. 

3. Στους Τομείς, λειτουργούν τακτικά Εξωτερικά Ια¬ 
τρεία αντίστοιχων ειδικοτήτων με τις ειδικότητες των 
γιατρών που υπηρετούν. Ο αριθμός των εξωτερικών 
ιατρείων για κάθε ειδικότητα καθορίζεται με αποφά¬ 
σεις του Διοικητή, ύστερα από εισήγηση του Διευθυντή 
Ιατρικής Υπηρεσίας. 

ΑΡΘΡΟ 7 

ΔΙΑΡΘΡΩΣΗ ΝΟΣΗΛΕΥΤΙΚΗΣ ΥΠΗΡΕΣΙΑΣ 

1. Η Νοσηλευτική Υπηρεσία αποτελεί Διεύθυνση και 
διαρθρώνεται σε τρεις (3) τομείς. 

Κάθε Νοσηλευτικός Τομέας διαρθρώνεται σε Νοση¬ 
λευτικά Τμήματα που ακολουθούν τη διάρθρωση της Ια¬ 
τρικής Υπηρεσίας, σύμφωνα με τις διατάξεις του άρθρου 

8 του Ν. 2889/2001, οι οποίοι λειτουργούν σε επίπεδο 
Υποδιευθύνσεων, ως ακολούθως: 

1ος ΝΟΣΗΛΕΥΤΙΚΟΣ ΤΟΜΕΑΣ διαρθρώνεται σε 5 τμή¬ 
ματα, που καλύπτουν τα Τμήματα και τις Μονάδες του 
Παθολογικού Τομέα της Ιατρικής Υπηρεσίας. 

2ος ΝΟΣΗΛΕΥΤΙΚΟΣ ΤΟΜΕΑΣ διαρθρώνεται σε 5 τμή¬ 
ματα, που καλύπτουν τα Τμήματα και τις Μονάδες του 
Χειρουργικού Τομέα και τα Χειρουργεία. 

3ος ΝΟΣΗΛΕΥΤΙΚΟΣ ΤΟΜΕΑΣ διαρθρώνεται σε 6 τμή¬ 
ματα που καλύπτουν τα Τμήματα του Εργαστηριακού 
Τομέα, τον Τομέα Ψυχικής Υγείας, τον Τομέα Δημό¬ 
σιας Υγείας και τα Διατομεακά Τμήματα της Ιατρικής 
Υπηρεσίας. 

2. Στο Νοσοκομείο συνιστάται Νοσηλευτική Επιτροπή 
κατά τα οριζόμενα στις διατάξεις του άρθρου 115 του Ν. 
2071/92 όπως ισχύει η οποία αποτελείται από : 

Α. Τον Προϊστάμενο/η της Νοσηλευτικής Υπηρεσίας, 
ως Πρόεδρο 

Β.Ένα (1) Προϊστάμενο Τμήματος από κάθε νοσηλευ¬ 
τικό τομέα. 

Γ.Ένα (1) νοσηλευτή τμήματος από κάθε νοσηλευτικό 
τομέα. 

ΑΡΘΡΟ 8 

ΔΙΑΡΘΡΩΣΗ ΔΙΟΙΚΗΤΙΚΗΣ - ΟΙΚΟΝΟΜΙΚΗΣ ΥΠΗΡΕΣΙΑΣ 

Η Διοικητική-Οικονομική Υπηρεσία αποτελεί Διεύ¬ 
θυνση και διαρθρώνεται σε δύο (2) Υποδιευθύνσεις ως 
ακολούθως: 

α) Υποδιεύθυνση Διοικητικού - Οικονομικού 

β) Υποδιεύθυνση Τεχνικού 

Κάθε Υποδιεύθυνση διαρθρώνεται σε Τμήματα και 
Αυτοτελή Γραφεία ως ακολούθως: 

α. Υποδιεύθυνση Διοικητικού 
αα)Τμήματα 

1. Διαχείρισης Ανθρώπινου Δυναμικού (Προσωπικού) 

2. Γραμματείας 

3. Γ ραμματείας Εξωτερικών Ιατρείων και Επειγόντων 
Περιστατικών 

4. Κίνησης Ασθενών 

5. Οικονομικού 

6. Προμηθειών 

ββ) Αυτοτελή Γ ραφεία 

1. Επιστασίας 

2. Ιματισμού 

β) Υποδιεύθυνση Τεχνικού 

Τ μήματα 

1. Τεχνικού 

2. Βιοιατρικής Τεχνολογίας 

Κάθε τμήμα μπορεί να διαρθρώνεται εσωτερικά και 
να ασκεί τις αρμοδιότητές του σε γραφεία κατά αντι¬ 
κείμενο ή ομοειδή αντικείμενα. 

ΑΡΘΡΟ 9 

ΑΡΜΟΔΙΟΤΗΤΕΣ ΙΑΤΡΙΚΗΣ ΥΠΗΡΕΣΙΑΣ 

1. Οι αρμοδιότητες της Ιατρικής Υπηρεσίας του Νο¬ 
σοκομείου ορίζονται ως ακολούθως: 

α. Η προώθηση και προαγωγή της υγείας. 

β. Η εκπαίδευση του προσωπικού που στελεχώνει την 
υπηρεσία. 

γ. Η παροχή υπηρεσιών υγείας. 


δ. Ο προγραμματισμός και ο έλεγχος των παρεχόμε¬ 
νων υπηρεσιών υγείας. 

ε. Η κατάρτιση πρωτοκόλλων για την παροχή και ανά¬ 
πτυξη των παρεχομένων ιατρικών υπηρεσιών από τη 
Διεύθυνση, τους τομείς και τα τμήματα. 

στ. Η οργάνωση και προώθηση της έρευνας 

ζ. Η συνεργασία με τις άλλες υπηρεσίες του νοσο¬ 
κομείου για την συνεχή βελτίωση των παρεχομένων 
υπηρεσιών υγείας 

η. Η εποπτεία της εφημερίας και της αποτελεσματικής 
λειτουργίας των νοσοκομειακών κλινών καθώς και η 
επιστημονική εποπτεία της λειτουργίας των Εξωτερι¬ 
κών Ιατρείων, των Επειγόντων Περιστατικών και των 
Χειρουργείων. 

θ. Η συνεργασία με τις άλλες υπηρεσίες του νοσοκο¬ 
μείου για τη συνεχή βελτίωση των παρεχόμενων υπη¬ 
ρεσιών υγείας. 

2. Αρμοδιότητες του Φαρμακευτικού Τμήματος: 

Ο προγραμματισμός προμηθειών, η φύλαξη, η ταξι¬ 
νόμηση, η παρασκευή ιδιοσκευασμάτων, ο έλεγχος, η 
χορήγηση, η διανομή, η διακίνηση και διαχείριση του 
φαρμακευτικού και λοιπού υλικού αρμοδιότητας του 
Ε.Ο.Φ. Η ευθύνη του επιστημονικού ελέγχου του συ¬ 
νταγολογίου, η εκτέλεση οποιοσδήποτε συνταγής που 
θα ζητήσει το ιατρικό τμήμα, καθώς και ο έλεγχος των 
προς εκτέλεση συνταγών. Οι αρμοδιότητες του νοσο¬ 
κομειακού φαρμακείου καθορίζονται λεπτομερώς στο 
άρθρο 4 του Π.Δ. 108/1993 (Α' 50). 

3. Αρμοδιότητες του Τμήματος Κοινωνικής Εργασί¬ 
ας: 

Η ευθύνη και η συμπαράσταση των νοσηλευομένων 
του νοσοκομείου σε κάθε κοινωνικό πρόβλημα. Η ανα¬ 
ζήτηση και διερεύνηση των αιτίων που προκαλούν τα 
προβλήματα αυτά κατά περίπτωση και γενικά η φροντί¬ 
δα και η ψυχολογική υποστήριξη για την αντιμετώπιση 
των κοινωνικών προβλημάτων των ασθενών στο πλαίσιο 
της γενικότερης κοινωνικής πολιτικής της πολιτείας. 

4. Αρμοδιότητες του Τμήματος Παραϊατρικού Προ¬ 
σωπικού: 

Η ευθύνη των δραστηριοτήτων του προσωπικού των 
κλάδων Ιατρικών Εργαστηρίων, Ραδιολόγων - Ακτινο¬ 
λόγων, Χειριστών Ιατρικών Συσκευών, καθώς και άλλων 
επιστημόνων συναφών κλάδων υγείας σε ότι αφορά 
την οργάνωση, τον προγραμματισμό και την εκτέλεση 
Ιατρικών και Νοσηλευτικών πράξεων. 

5. Αρμοδιότητες του Τμήματος Διαιτολογίας - Δια¬ 
τροφής: 

Φροντίζει για την σύνταξη και τον έλεγχο των καθη¬ 
μερινών διατροφικών αναγκών των εσωτερικών ασθε¬ 
νών, καθώς για την πληροφόρηση των ασθενών των 
εξωτερικών ιατρείων που έχουν ανάγκη από διαιτητική 
αγωγή. 

Στη μονάδα αυτή εντάσσονται επίσης οι επιστημο¬ 
νικές, οργανωτικές, εκπαιδευτικές και διοικητικές δρα¬ 
στηριότητες όλων όσων απασχολούνται με τα τρόφιμα 
από την προμήθεια μέχρι την κατανάλωσή τους. 

ΑΡΘΡΟ 10 

ΑΡΜΟΔΙΟΤΗΤΕΣ ΝΟΣΗΛΕΥΤΙΚΗΣ ΥΠΗΡΕΣΙΑΣ 

Οι αρμοδιότητες της Νοσηλευτικής Υπηρεσίας ορίζο¬ 
νται ως ακολούθως: 

α. Η παροχή νοσηλευτικής φροντίδας στους ασθενείς, 
σύμφωνα με τους κανόνες και τα διδάγματα της Νο¬ 
σηλευτικής Επιστήμης στο πλαίσιο των κατευθύνσεων 
των υπευθύνων σε κάθε περίπτωση ιατρών. 

β. Η προώθηση και προαγωγή της νοσηλευτικής επι¬ 
στήμης, της συνεχιζόμενης εκπαίδευσης, επιμόρφωσης 
και της έρευνας στον τομέα αυτό. 

γ. Ο προγραμματισμός και ο έλεγχος του προσωπικού 
και των παρεχομένων υπηρεσιών. 

δ. Η τήρηση των αρχών λειτουργίας του Νοσοκομεί¬ 
ου όπως καθορίζονται από διατάξεις νόμων, π.δ., τον 
εσωτερικό κανονισμό λειτουργίας του νοσοκομείου και 
τις αποφάσεις του Διοικητικού Συμβουλίου και του Δι- 
οικητού αυτού. 

ε. Η συνεργασία με τις άλλες υπηρεσίες του νοσο¬ 
κομείου. 

ΑΡΟΡΟ 11 

ΑΡΜΟΔΙΟΤΗΤΕΣ ΔΙΟΙΚΗΤΙΚΗΣ - ΟΙΚΟΝΟΜΙΚΗΣ 
ΥΠΗΡΕΣΙΑΣ 

Οι αρμοδιότητες της Διοικητικής - Οικονομικής Υπη¬ 
ρεσίας κατά Τμήμα και Αυτοτελές Γραφείο ορίζονται 
ως ακολούθως: 

1. Τμήμα Διοίκησης Ανθρώπινου Δυναμικού 

α. Φροντίζει για τη βέλτιστη διοίκηση και ανάπτυξη 
του ανθρώπινου δυναμικού. 

β. Χειρίζεται κάθε θέμα που έχει σχέση με την υπηρε¬ 
σιακή κατάσταση του προσωπικού του Νοσοκομείου. 

γ. Είναι υπεύθυνο για την τήρηση αρχείου των εργα¬ 
ζομένων στο νοσοκομείο, των συνταξιοδοτήσεων, των 
απολύσεων και των προσλήψεων. 

δ. Είναι υπεύθυνο για την τήρηση του αρχείου για τις 
βάρδιες, πάσης φύσεως άδειες, εφημερίες, υπερωρίες 
όλου του προσωπικού και την έγκρισή τους σε συνερ¬ 
γασία με τις αντίστοιχες Διευθύνσεις. 

ε. Είναι υπεύθυνο για τον διοικητικό έλεγχο των αδει¬ 
ών ασθένειας και των άλλων κατηγοριών αδειών όλου 
του προσωπικού και την αρχειοθέτηση τους. 

στ. Καταρτίζει και παρακολουθεί προγράμματα, εκ¬ 
παίδευσης, επιμόρφωσης και έρευνας προσωπικού σε 
συνεργασία με το αρμόδιο τμήμα. 

2. Τμήμα Γραμματείας 

α. Είναι υπεύθυνο για την γραμματειακή υποστήριξη 
όλων των ιατρικών και νοσηλευτικών τμημάτων και μο¬ 
νάδων του νοσοκομείου. 

β. Έχει την ευθύνη παροχής πληροφοριών γενικής 
φύσεως προς το κοινό και τους ασθενείς. 

γ. Είναι υπεύθυνο για την διατήρηση αρχείου, την 
τήρηση του γενικού πρωτοκόλλου και την διακίνηση 
της αλληλογραφίας (και της ηλεκτρονικής). 

δ. Βεβαιώνει το γνήσιο της υπογραφής και επικυρώνει 
αντίγραφα. 

Θ.Τμήμα Οικονομικού 
Είναι υπεύθυνο για: 

α. όλες τις λογιστικές δραστηριότητες, την τήρηση 


της φορολογικής νομοθεσίας, την παρακολούθηση πα¬ 
γίων και αποσβέσεων. 

β. την είσπραξη των ληξιπρό-θεσμων χρεών, 
γ. την διατήρηση των αποδεικτικών στοιχείων της 
πιστωτικής πολιτικής. 

δ. τη διαχείριση των χρημάτων του νοσοκομείου, 
ε. την έκδοση περιοδικών αναφορών της ταμιακής 
ρευστότητας του νοσοκομείου, τα ισοζύγια εσόδων, 
εξόδων και υλικών. 

στ. Τις πάσης φύσεως οικονομικές συναλλαγές με 
ασφαλιστικούς οργανισμούς, τράπεζες, προμηθευτές 
κ.λ.π. (πληρωμές, εισπράξεις, έκδοση επιταγών). 

ζ. την προετοιμασία της μισθοδοσίας του προσωπικού, 
την έκδοση και τον έλεγχο των καταστάσεων μισθο¬ 
δοσίας. 

η. τη σύνταξη του οικονομικού σχεδιασμού - προϋπο¬ 
λογισμού, τον έλεγχο παρακολούθησής του, καθώς και 
τον απολογισμό κατά μήνα και έτος. 

θ. την κοστολόγηση ανά ιατρική πράξη και τη σύ¬ 
νταξη και παρακολούθηση των τμηματικών προϋπο¬ 
λογισμών. 

ι. τον έλεγχο των αναλώσεων και των αποθεμάτων 
των αναλώσιμων υλικών και των φαρμάκων. 

ια. Την έκδοση μηνιαίων αναφορών για τα οικονομικά 
στοιχεία του νοσοκομείου. 

ιβ. Τη σύνταξη εκθέσεων με το λειτουργικό απολογι¬ 
σμό του νοσοκομείου. 

ιγ. Την εκπόνηση των μελετών επενδύσεων (οικονο¬ 
μικό μέρος). 

4. Τμήμα Προμηθειών 
Έχει την ευθύνη: 

α. Της διενέργειας όλων των προμηθειών αναλώσιμου 
και μη υλικού. 

β. Της τήρησης του μητρώου προμηθευτών, 
γ. Της σύνταξης του ενιαίου Προγράμματος Προμη¬ 
θειών. 

δ. Της διεκπεραίωσης των διαγωνισμών και κατάρτι¬ 
σης των συμβάσεων, 
ε. Των μικροπρομηθειών. 

στ .Της οργάνωσης και λειτουργίας των αποθηκών 
του Νοσοκομείου, γενικού, υγειονομικού, τεχνικού και 
άλλου υλικού. Της διεξαγωγής περιοδικών και ετήσιων 
απογραφών και παραλαβής και χρέωσης κάθε αναλώ¬ 
σιμου και μη υλικού. 

5. Τμήμα Κίνησης Ασθενών 

α. Φροντίζει για την έκδοση εισιτηρίων, την εισαγωγή 
των ασθενών, την έκδοση εξιτηρίων και την τήρηση 
καταλόγου αναμονής εισαγωγής. 

β. Τηρεί αρχείο κενών κλινών και ενημερώνει τους 
ασθενείς για την εισαγωγή τους σύμφωνα με τη σειρά 
στον κατάλογο αναμονής. 

γ. Φροντίζει για τη λογιστική παρακολούθηση του 
λογαριασμού των νοσηλευομένων, τη χρέωση δαπανών 
νοσηλείας και την έκδοση των δελτίων παροχής υπηρε¬ 
σιών και λοιπών παραστατικών στοιχείων. Μεριμνά για 
την τήρηση και ενημέρωση των ιατρικών φακέλλων. 

6. Τμήμα Γραμματείας Εξωτερικών Ιατρείων και Επει¬ 
γόντων Περιστατικών 

α. Είναι υπεύθυνο για την γραμματειακή υποστήριξη 
των τακτικών εξωτερικών ιατρείων, των απογευματινών 
εξωτερικών ιατρείων και Επειγόντων Περιστατικών. 

β. Φροντίζει για την υποδοχή και την εξυπηρέτηση σ’ 
αυτά των πολιτών. Τηρεί τα αρχεία και τα βιβλία κίνησης 
των εξωτερικών ιατρείων και Επειγόντων Περιστατικών 
και καταγράφει την επίσκεψη των ασθενών. 

γ. Ρυθμίζει την σειρά προσέλευσης των πολιτών και 
προγραμματίζει την επανεξέτασή τους με προσυνεν- 
νόηση. 

δ. Χορηγεί πιστοποιητικά στους ενδιαφερομένους 
μετά από υποβολή σχετικής αίτησης τους. 

ε. Φροντίζει για την είσπραξη των ανάλογων εσό¬ 
δων. 

στ. Έχει την ευθύνη της φύλαξης και αρχειοθέτησης 
των ιατρικών φακέλων όλων των ασθενών. 

ζ. Βεβαιώνει το γνήσιο της υπογραφής και επικυρώνει 
αντίγραφα. 

7. Αυτοτελές Γ ραφείο Επιστασίας 

α. Μεριμνά για τον καθαρισμό, ευπρεπισμό και την 
καλή εμφάνιση του νοσοκομείου. 

β.Έχει την ευθύνη για την εκτέλεση των γενικών ερ¬ 
γασιών και των μεταφορών εντός και εκτός του Νο¬ 
σοκομείου. 

γ.Έχει την ευθύνη του τηλεφωνικού κέντρου, 
δ. Έχει την ευθύνη ασφάλειας του προσωπικού, των 
επισκεπτών και νοσηλευομένων στο νοσοκομείο, καθώς 
και της φύλαξης των κτιρίων, και του πάσης φύσεως 
εξοπλισμού του νοσοκομείου. 

8. Αυτοτελές Γ ραφείο Ιματισμού 

α. Μεριμνά για την εξασφάλιση και τη συντήρηση 
του αναγκαίου ιματισμού για τις ανάγκες του νοσο¬ 
κομείου. 

β. Ευθύνεται για τη διαχείριση, τον καθαρισμό, την εν 
γένει συντήρηση και ανανέωση του ιματισμού, στολών 
προσωπικού, κλινοσκεπασμάτων, καθώς και για τη φύ¬ 
λαξη, επιδιόρθωση και διανομή τους. 

9. Τμήμα τεχνικού. 

α. Επιμελείται τη συντήρηση και τις επισκευές όλων 
των οικοδομικών στοιχείων των κτιρίων του νοσοκομεί¬ 
ου και τον κάθε μορφής ξενοδοχειακού τύπου εξοπλισμό 
του νοσοκομείου, καταβάλλοντας ιδιαίτερη φροντίδα 
για την εξασφάλιση της προσβασιμότητας των ΑΜΕΑ. 

β.Έχει την ευθύνη της συντήρησης του περιβάλλοντος 
χώρου είτε αναφέρεται σε περιοχές με φύτευση είτε σε 
χώρους στάθμευσης φροντίζοντας για την εξασφάλιση 
της προσβασιμότητας των ΑΜΕΑ. 

γ. Διατηρεί πλήρες αρχείο κλειδιών και αναπαράγει 
τον απαιτούμενο αριθμό ύστερα από έγκριση των αρ¬ 
μοδίων οργάνων. 

δ. Καταρτίζει μελέτες για την εκτέλεση έργων, επι¬ 
βλέπει την εκτέλεσή τους, σύμφωνα με τις εκάστοτε 
ισχύου-σες διατάξεις, και έχει την ευθύνη για την πα¬ 
ραλαβή τους. 

ε. Συντάσσει και ενημερώνει κατ’ έτος τον σχεδίασμά 
επέκτασης και αναβάθμισης της τεχνικής υποδομής και 
του εξοπλισμού του νοσοκομείου. Τα στοιχεία αυτά 
υποβάλει στην Υποδιεύθυνση Οικονομικού, για να λη- 


φθούν υπόψη για την κατάρτιση του προϋπολογισμού 
και του σχεδίου ανάπτυξης του νοσοκομείου. 

στ. Έχει την ευθύνη της εκτέλεσης έργων ανάπτυ¬ 
ξης, συντήρησης και διαρκούς βελτίωσης των μηχα¬ 
νολογικών, ηλεκτρικών και ψυκτικών εγκαταστάσεων 
του Νοσοκομείου και την προμήθεια του απαραίτητου 
εξοπλι-σμού και υλικών. 

ζ. Είναι αρμόδιο για την ομαλή λειτουργία των ηλε¬ 
κτρολογιών εγκαταστάσεων, παροχής αερίων, των 
εγκαταστάσεων παροχής νάρκωσης στα χειρουργεία 
και γενικά για την ομαλή λειτουργία των τεχνολογικών 
εγκαταστάσεων. 

η. Επιμελείται την καλή λειτουργία, τις επισκευές και 
τη συντήρηση του τηλεφωνικού κέντρου και των τηλε¬ 
φωνικών συσκευών, των μεγαφωνικών εγκαταστάσεων, 
των εγκαταστάσεων παραγωγής και διανομής τηλεοπτι¬ 
κού σήματος, των εγκαταστάσεων ενδοεπικοινωνίας και 
κλήσης του προσωπικού, των εγκαταστάσεων τηλεχει¬ 
ρισμού και ελέγχου φωτισμού, της πυρασφάλειας. 

θ. Επιμελείται την καλή λειτουργία και συντήρηση των 
εφεδρικών γεννητριών του νοσοκομείου. 

ι. Επιμελείται και συντηρεί τις εγκαταστάσεις γειώ¬ 
σεων και αλεξικέραυνου και φροντίζει για την αποτε¬ 
λεσματική λειτουργία των συστημάτων πυρανίχνευσης 
και πυρασφάλειας. 

ια. Παρακολουθεί κι ελέγχει την ομαλή διανομή ηλε¬ 
κτρικής ενέργειας στο νοσοκομείο σε 24ωρη βάση. 

ιβ. Έχει την ευθύνη συντήρησης των οχημάτων του 
νοσοκομείου. 

ιγ. Είναι υπεύθυνο για την εφαρμογή της ενεργειακής 
πολιτικής που ακολουθεί το νοσοκομείο. Παρακολουθεί 
τις καταναλώσεις ενέργειας και καυσίμων και συντάσσει 
μελέτες βελτιστοποίησης της απόδοσης των ενεργεια¬ 
κών συστημάτων του νοσοκομείου. 

10. Τμήμα Βιοιατρικής Τεχνολογίας 
Είναι υπεύθυνο για: 

α. Την ορθολογική χρήση και την ομαλή λειτουργία 
της τεχνικής υποστήριξης του ιατρικού εξοπλισμού του 
νοσοκομείου και των αναλωσίμων γί αυτά υλικών. 

β. Τη διασφάλιση της ποιότητας των υπηρεσιών με 
βάση διεθνή πρότυπα και κανόνες ασφάλειας. 

γ. Τη διασφάλιση της ασφαλούς και αποδοτικής λει¬ 
τουργίας των μηχανημάτων και την εφαρμογή των δι¬ 
εθνών κανόνων ασφάλειας και προστασίας των ασθε¬ 
νών και του προσωπικού συμπεριλαμβανομένης και της 
ακτινοθεραπείας. 

δ.Τη διενέργεια προληπτικής και επισκευαστικής 
συντήρησης μηχανημάτων ιατρικού εξοπλισμού, τη 
σύνταξη και την επίβλεψη τήρησης των συμβολαίων 
συντήρησης 

ε. Την παρακολούθηση των τεχνολογικών εξελίξεων 
στην βιοϊατρική τεχνολογία και τη μελέτη ένταξη τους 
στο νοσοκομείο. 

στ. Την εισήγηση προμήθειας νέου εξοπλισμού καθώς 
και την ανανέωση του υπάρχοντος. 

ζ. Τη διαχείριση και διερεύνηση δυσμενών περιστα¬ 
τικών που σχετίζονται με τον ιατροτεχνολογικό εξο¬ 
πλισμό. 

η. Την ενημέρωση και εκπαίδευση του προσωπικού του 
Νοσοκομείου στην ασφαλή και αποδοτική λειτουργία 
του ιατροτεχνολογικού εξοπλισμού και την επιμόρφωση 
του προσωπικού του Τμήματος σε θέματα συντήρησης 
των ιατρικών μηχανημάτων. 

θ. Την καταγραφή, αρχειοθέτηση και παρακολούθηση 
του εξοπλισμού και την τεχνολογική υποστήριξη των 
αναλογών ερευνητικών προγραμμάτων. 

ΑΡΘΡΟ 13 

ΑΡΜΟΔΙΟΤΗΤΕΣ ΑΥΤΟΤΕΛΟΥΣ ΤΜΗΜΑΤΟΣ 
ΟΡΓΑΝΩΣΗΣ ΚΑΙ ΠΛΗΡΟΦΟΡΙΚΗΣ 

Οι αρμοδιότητες του Τμήματος είναι: 

1. Ο χειρισμός όλων των θεμάτων οργάνωσης των 
Υπηρεσιών του Νοσοκομείου. 

2. Η μελέτη, υπόδειξη και παρακολούθηση εφαρμο¬ 
γής μέτρων για την απλούστευση γραφειοκρατικών 
τύπων και διαδικασιών και την κατάργηση περιττών 
διατυπώσεων, σε συνεργασία με τις κατ' αντικείμενο 
Υπηρεσίες του Νοσοκομείου, καθώς και η εφαρμογή 
συστήματος διοίκησης με στόχους και μέτρηση της 
αποδοτικότητας. 

3. Η εγκατάσταση κάθε νέας εφαρμογής πληροφορι¬ 
κής και η έναρξη λειτουργίας της. 

4. Η διαχείριση της κάθε εφαρμογής από συστηματι¬ 
κής και λειτουργικής πλευράς. 

5. Η εκπαίδευση του προσωπικού του νοσοκομείου σε 
θέματα συστημάτων πληροφορικής και η αποτελεσμα¬ 
τική εκμετάλλευση των συστημάτων πληροφορικής. 

6. Η συνεχής παρακολούθηση των νέων τεχνολογιών 
και η αξιολόγηση της δυνατότητας αξιοποίησής τους 
από το Νοσοκομείο. 

7. Οι περιοδικές και ετήσιες εκθέσεις λειτουργίας. 

8. Η διαχείριση και λειτουργία του πληροφορικού 
εξοπλισμού, η βελτιστοποίηση της αξιοποίησης του 
εξοπλισμού σε συνάρτηση και με τις εφαρμογές που 
λειτουργούν σε κάθε τμήμα του εξοπλισμού, 

9. Η εγκατάσταση και συντήρηση τοπικού ή ευρύτερου 
δικτύου υπολογιστών, 

10. Η διαχείριση της πρόσβασης των χρηστών στο 
δίκτυο, 

11. Η διαχείριση της επικοινωνίας του εσωτερικού δι¬ 
κτύου με εξωτερικά δίκτυα, 

12. Η προστασία του δικτύου και η αριστοποίηση των 
πό-ρων του δικτύου, (δίσκων, κλπ.), 

13. Η διαχείριση της απόδοσης του δικτύου και τη 
σχεδίαση της επέκτασης του δικτύου. 

14. Τη κατάρτιση μελετών και τεχνικών προδιαγραφών 
για την προμήθεια εξοπλισμού πληροφορικής (Η/Υ, 3/\Λ/, 
5Υ3ΤΕΜ 3/νν κ.λπ.). 

15. Αναπτύσσει περιορισμένης έκτασης εφαρμογές 
για: 

α. την επέκταση της λειτουργικότητας του δικτύου 
και των υποσυστημάτων της ιατρικής και διοικητικής 
υπηρεσίας, 

β. την προσαρμογή ειδικών πακέτων λογισμικού, για 
περιορισμένης έκτασης εφαρμογές, 


γ. την παρακολούθηση των δεικτών ιατρο-νοσηλευ- 
τικής και διοικητικο-οικονομικής λειτουργίας του νο¬ 
σοκομείου 

δ. την πρόσβαση στο διαδίκτυο. 

16. Καταρτίζει το Στρατηγικό Πλάνο Πληροφορικής, 
με βάση τους γενικότερους στρα-τηγικούς στόχους του 
Νοσοκομείου, αλλά και τις ειδικότερες λειτουργικές 
ανάγκες του. 

17. Παρακολουθεί την υλοποίηση του Στρατηγικού 
Πλάνου και ενημερώνεται για την πορεία των έργων 
πληροφορικής, των τυχόν προβλημάτων ή καθυστερή¬ 
σεων ή ακόμη και για τυχόν αποκλίσεις από τον αρχικά 
προβλεπόμενο προϋπολογισμό έργων. 

18. Υποβάλλει και δέχεται προτάσεις προς και από τα 
αρμόδια τμήματα για την εκπόνηση των μελετών και 
την παρακολούθηση των διαδικασιών που σχετίζονται 
με την εγκατάσταση των νέων συστημάτων πληροφο¬ 
ρικής, 

19. Είναι υπεύθυνο για τη λήψη και γενικά τη συλλογή 
πληροφοριών από τα διάφορα υποσυστήματα του νοσο¬ 
κομείου για την διοίκηση και την ιατρική υπηρεσία. 

ΑΡΘΡΟ 14 

ΑΡΜΟΔΙΟΤΗΤΕΣ ΓΡΑΦΕΙΟΥ ΥΠΟΔΟΧΗΣ ΑΣΘΕΝΩΝ 

Το Γ ραφείο Υποδοχής Ασθενών οργανώνεται και λει¬ 
τουργεί σύμφωνα με τις διατάξεις του άρθρου 6 παρ. 
4 του Ν. 2889/2001 και τις σχετικές εγκυκλίους ή απο¬ 
φάσεις του Υπουργείου Υγείας και Κοινωνικής Αλλη¬ 
λεγγύης στα πλαίσια των Τμημάτων Κίνησης Ασθενών 
και Γραμματείας Εξωτερικών Ιατρείων και Επειγόντων 
Περιστατικών και είναι αρμόδιο για την υποδοχή, καθο¬ 
δήγηση, υποβοήθηση και πληροφόρηση των προσερχό- 
μενων ασθενών και των συνοδών τους για τους κανόνες 
λειτουργίας του Νοσοκομείου. 

ΑΡΘΡΟ 15 

ΘΕΣΕΙΣ ΠΡΟΣΩΠΙΚΟΥ 

Οι θέσεις προσωπικού του Γ ενικού Νοσοκομείου Ζα¬ 
κύνθου «ΑΓΙΟΣ ΔΙΟΝΥΣΙΟΣ» διακρίνονται ως εξής: 

1. ΚΑΤΗΓΟΡΙΑ ΕΙΔΙΚΩΝ ΘΕΣΕΩΝ 

- Μία (1) οργανική θέση της κατηγορίας Ειδικών Θέ¬ 
σεων (Ε.Ο.) του άρθρου 80 του ν. 3528/2007, με βαθμό 
Ιο, η οποία καταλαμβάνεται από το Διοικητή του Νο¬ 
σοκομείου. 

- Μία (1) θέση ειδικού Επιστημονικού προσωπικού 
με σχέση εργασίας ιδιωτικού δικαίου ορισμένου χρό¬ 
νου, διάρκειας ενός έτους, του άρθρου 7 (παρ. 10) του 
ν. 3329/2005. 

2. ΘΕΣΕΙΣ ΙΑΤΡΙΚΗΣ ΥΠΗΡΕΣΙΑΣ 

Η Ιατρική Υπηρεσία στελεχώνεται: 

Α) Από γιατρούς του κλάδου γιατρών ΕΣΥΚΑ, που συ- 
νιστώνται σύμφωνα με τις διατάξεις του άρθρου 25 του 
Ν. 1397/83, στον κλάδο γιατρών ΕΣΥΚΑ του Υπουργείου 
Υγείας και Κοινωνικής Αλληλεγγύης και κατανέμονται 
στο νοσοκομείο αυτό, όπως παρακάτω: 

ΕΙΔΙΚΟΤΗΤΑ 

I ΒΑΘΜΟΣ 1 

ΣΥΝΟΛΟ 


Δ\ΤΗΣ 

ΕΠΑ 

ΕΠΒ 


ΠΑΘΟΛΟΓΙΑΣ 

2 

1 

4 

7 

ΚΑΡΔΙΟΛΟΓΙΑΣ 

1 

1 

2 

4 

ΠΑΙΔΙΑΤΡΙΚΗΣ 

1 

1 

2 

4 

ΝΕΥΡΟΛΟΓΙΑΣ 

1 

_ 

1 

2 

ΧΕΙΡΟΥΡΓΙΚΗΣ 

2 

1 

5 

8 

ΟΡΘΟΠΕΔΙΚΗΣ 

1 

_ 

2 

3 

ΩΡΑ 

_ 

_ 

2 

2 

ΟΦΘΑΛΜΟΛΟΓΙΑΣ 

1 

_ 

1 

2 

ΜΑΙΕΥΤΙΚΗΣ-ΓΥΝΑΙΚΟ- 

ΛΟΓΙΑΣ 

1 

1 

2 

4 

ΑΝΑΙΣΘΗΣΙΟΛΟΓΙΑΣ 

1 

_ 

3 

4 

ΙΑΤΡΙΚΗΣ ΒΙΟΠΑΘΟ- 
ΛΟΓΙΑΣ 

1 

- 

2 

3 

ΑΚΤΙΝΟΔΙΑΓΝΩΣΤΙΚΗΣ 

1 

1 

2 

4 

ΟΔΟΝΤΙΑΤΡΙΚΗΣ 

1 

_ 

1 

2 

ΠΝΕΥΜΟΝΟΛΟΓΙΑ ΦΥ¬ 
ΜΑΤΙΟΛΟΓΙΑ 

1 

1 

1 

3 

ΙΑΤΡ. ΒΙΟΠΑΘΟΛΟΓΙ- 
ΑΣΉ ΑΙΜΑΤΟΛΟΓΙΑΣ 

1 

- 

1 

2 

ΝΕΦΡΟΛΟΓΙΑΣ 

1 

1 

1 

3 

ΙΑΤΡΙΚΗ ΤΗΣ ΕΡΓΑΣΙΑΣ 



1 

1 

ΠΑΘΟΛΟΓΙΚΗΣ ΑΝΑ¬ 
ΤΟΜΙΚΗΣ 

- 

1 

- 

1 

ΚΥΤΤΑΡΟΛΟΓΙΑΣ 

_ 

1 

_ 

1 

ΟΥΡΟΛΟΓΙΑΣ 

_ 

1 

1 

2 

ΨΥΧΙΑΤΡΙΚΗΣ 

1 

_ 

1 

2 

ΙΑΤΡΙΚΗ ΤΗΣ ΔΗΜΟΣΙ¬ 
ΑΣ ΥΓΕΙΑΣ 

- 

- 

1 

1 

ΔΕΡΜΑΤΟΛΟΓΙΑΣ 

(ΠΡΟΣΩΠΟΠΑΓΗΣ 

ΘΕΣΗ) 

1 

- 

- 

1 

Γ ΑΣΤΡΕΝΤΕΡΟΛΟΓΙΑΣ 

_ 

_ 

1 

1 

ΠΑΘΟΛΟΓΙΑΣ Ή ΚΑΡ- 
ΔΙΟΛΟΓΙΑΣΉ ΑΝΑΙ- 
ΣΘΗΣΙΟΛΟΓΙΑΣΉ 
ΠΝΕΥΜΟΝΟΛΟΓΙΑΣ Ή 
ΧΕΙΡΟΥΡΓΙΚΗΣ 

1 

1 

2 

4 

ΣΥΝΟΛΟ 

20 

12 

39 

71 


Για την κατάληψη των βαθμιδών Δ/ντή και Επιμελητή 
Α', στη ΜΕΘ εκτός της κατοχής του τίτλου μιας (1) εκ 
των ανωτέρω ειδικοτήτων (ΠΑΘΟΛΟΓΙΑΣ Ή ΚΑΡΔΙΟ¬ 
ΛΟΓΙΑΣ Ή ΑΝΑΙΣΟΗΣΙΟΛΟΓΙΑΣ Ή ΠΝΕΥΜΟΝΟΛΟΓΙΑΣ 
Ή ΧΕΙΡΟΥΡΓΙΚΗΣ), απαιτείται και η συνδρομή των προ¬ 
ϋποθέσεων του άρθρου 84 του ν. 2071/1992. 

Β) Από ειδικευόμενους γιατρούς που τοποθετούνται 
σε θέσεις ειδικευομένων γιατρών που έχουν συσταθεί 
με οποιονδήποτε τρόπο μέχρι την δημοσίευση της από¬ 
φασης αυτής ή συνιστώνται σύμφωνα με τις διατάξεις 
που ισχύουν κάθε φορά. 

Γ) Από άλλους επιστήμονες και λοιπό προσωπικό που 
προσφέρουν συναφείς υπηρεσίες με το έργο της Ιατρι¬ 
κής Υπηρεσίας των παρακάτω κατηγοριών και κλάδων, 
σε καθένα από τους οποίους οι αντίστοιχες θέσεις ορί¬ 
ζονται ως εξής: 

I. ΚΑΤΗΓΟΡΙΑ ΠΕ 

Κλάδος Π.Ε. Φαρμακευτικής 

Μία (1) θέση 

Κλάδος ΠΕ Χημείας - Βιοχημείας - Βιολογίας 

Μία (1) θέση 

Κλάδος ΠΕ Διαιτολογίας 

Μία (1) θέση 

Κλάδος ΠΕ Ψυχολογίας 


Μία (1) θέση 



* 02018391209070012 * 


II. ΚΑΤΗΓΟΡΙΑ ΤΕ 

Κλάδος ΤΕ Κοινωνικής Εργασίας 
Δύο (2) θέσεις 

Κλάδος ΤΕ Ιατρικών Εργαστηρίων 
Οκτώ (8) θέσεις 

Κλάδος ΤΕ Ραδιολογίας και Ακτινολογίας 
Έξι (6) θέσεις 

Κλάδος ΤΕ Φυσικοθεραπείας 
Δύο (2) θέσεις 

Κλάδος ΤΕ Δημόσιας Υγιεινής 
Μία (1) θέση 

Κλάδος ΤΕ Τεχνολογίας Τροφίμων 
Μία (1) θέση 

III. ΚΑΤΗΓΟΡΙΑ ΔΕ 

Κλάδος ΔΕ Βοηθών Ιατρικών και Βιολογικών Εργα¬ 
στηρίων 
Δέκα (10) θέσεις 

Κλάδος ΔΕ Χειριστών Ιατρικών συσκευών 
Οκτώ (8) θέσεις 

Κλάδος ΔΕ Βοηθών Φαρμακείου 
Δύο (2) θέσεις 
Κλάδος ΔΕ Μαγείρων 
Δύο (2) θέσεις 

4. ©ΕΣΕΙΣ ΝΟΣΗΛΕΥΤΙΚΗΣ ΥΠΗΡΕΣΙΑΣ 

Η Νοσηλευτική Υπηρεσία στελεχώνεται από προσω¬ 
πικό των παρακάτω κατηγοριών και κλάδων, σε καθένα 
από τους οποίους οι αντίστοιχες θέσεις ορίζονται ως 
εξής: 

I. ΚΑΤΗΓΟΡΙΑ ΠΕ 
Κλάδος ΠΕ Νοσηλευτικής 
Επτά (7) θέσεις 

II. ΚΑΤΗΓΟΡΙΑ ΤΕ 
Κλάδος ΤΕ Νοσηλευτικής 
Εξήντα τρεις (63) θέσεις 
Κλάδος ΤΕ Επισκεπτών -τριών 
Τρεις (3) θέσεις 

Κλάδος ΤΕ Μαιευτικής 
Δέκα (10) θέσεις 

III. ΚΑΤΗΓΟΡΙΑ ΔΕ 
Κλάδος ΔΕ Νοσηλευτικής 
Ενενήντα (90) θέσεις 

IV. ΚΑΤΗΓΟΡΙΑ ΥΕ 

Κλάδος ΥΕ Βοηθητικού Υγειονομικού Προσωπικού 
Τριάντα δύο (32) θέσεις 

Ο κλάδος αυτός περιλαμβάνει τις ειδικότητες: Νο¬ 
σοκόμων, Βοηθών θαλάμου, Μεταφορέων Ασθενών, 
Νεκροτόμων- Σαβανωτών- Αποτεφρωτών. Η κατανομή 
των θέσεων στις παραπάνω ειδικότητες γίνεται κάθε 
φορά με την απόφαση προκήρυξης αυτών. 

5. ΣΤΕΛΕΧΩΣΗ ΤΗΣ ΔΙΟΙΚΗΤΙΚΗΣ - ΟΙΚΟΝΟΜΙΚΗΣ 
ΥΠΗΡΕΣΙΑΣ 

Η Διοικητική -Οικονομική Υπηρεσία στελεχώνεται από 
προσωπικό των παρακάτω κατηγοριών και κλάδων, σε 
καθένα από τους οποίους οι αντίστοιχες θέσεις ορί¬ 
ζονται ως εξής: 

Ι.ΚΑΤΗΓΟΡΙΑ ΠΕ 

Κλάδος ΠΕ Διοικητικός - Λογιστικός 

Πέντε (5) θέσεις 

Κλάδος ΠΕ Πληροφορικής 

Μία (1) θέση 
Κλάδος ΠΕ Μηχανικών 
Μία (1) θέση 

Ο κλάδος αυτός περιλαμβάνει τις ειδικότητες: Μηχα¬ 
νολόγων - Ηλεκτρολόγων, Μηχανολόγων - Μηχανικών, 
Ηλεκτρονικών - Μηχανικών, Πολιτικών - Μηχανικών, Αρ¬ 
χιτεκτόνων. Η κατανομή των θέσεων στις παραπάνω 
ειδικότητες γίνεται κάθε φορά με την απόφαση προ¬ 
κήρυξης αυτών. 

Κλάδος ΠΕ Κοινωνιολογίας 
Μία (1) θέση 
ΙΙ.ΚΑΤΗΓΟΡΙΑ ΤΕ 

Κλάδος ΤΕ Διοίκησης Μονάδων Υγείας και Πρόνοιας 

Πέντε (5) θέσεις 

Κλάδος ΤΕ Λογιστικής 

Τέσσερις (4) θέσεις 

Κλάδος ΤΕ Πληροφορικής 

Δύο (2) θέσεις 

Κλάδος ΤΕ Μηχανικών 

Τρεις (3) θέσεις 

(Μία (1) εκ των άνω θέσεων καταλαμβάνεται από τον 
Τεχνικό Ασφαλείας, κατά τις ισχύουσες διατάξεις) 

Ο κλάδος αυτός περιλαμβάνει τις ειδικότητες: Τε¬ 
χνολογίας Ιατρικών Οργάνων, Ηλεκτρονικών-Τεχνιτών, 
Σχεδιαστών και άλλες συναφείς ειδι-κότητες. Η κατα¬ 
νομή των θέσεων αυτών στις ειδικότητες γίνεται κάθε 
φορά με την απόφαση προκήρυξης αυτών. 

III. ΚΑΤΗΓΟΡΙΑ ΔΕ 
Κλάδος ΔΕ Προσωπικού Η/Υ 
Τ ρεις (3) θέσεις 

Κλάδος ΔΕ Διοικητικών Γραμματέων 
Επτά (7) θέσεις 

Κλάδος ΔΕ Διοικητικός Λογιστικός Έντεκα (11) θέ¬ 
σεις 

Ο κλάδος αυτός περιλαμβάνει τις ειδικότητες: Αποθη- 
καρίων, Εισπρακτόρων, Δακτυλογράφων, Αρχειοθετών, 
Ταμία. Η κατανομή των θέσεων στις ειδικότητες γίνεται 
κάθε φορά με την απόφαση προκήρυξης αυτών. 

Οι θέσεις του κλάδου ΔΕ Διοικητικού - Λογιστικού 
μετά την καθ' οποιονδήποτε τρόπο κένωσή τους μετα- 
φέρονται στον κλάδο ΔΕ Διοικητικών Γ ραμματέων. 
Κλάδος ΔΕ Τηλεφωνητών 
Έξι (6) θέσεις 

Κλάδος ΔΕ Επιμέλειας κήπων 
Μία (1) θέση 
Κλάδος ΔΕ Τεχνικού 
Είκοσι (20) θέσεις 

Ο Κλάδος αυτός περιλαμβάνει τις ειδικότητες: Μη¬ 
χανοτεχνιτών, Ηλεκτροτεχνιτών, Ηλεκτρονικών Τεχνι¬ 
τών, Θερμαστών, Εργοδηγών, Σχεδιαστών, Κοπτριών 
- Ραπτριών - Γαζωτριών, Υδραυλικών - Θερμουδραυλι- 
κών, Σιδηρουργών - Οξυγονοκολλητών - Αλουμινοκα- 
τασκευαστών, Οικοδομικών-Κτιστών - Αμμοκονιαστών, 
Ξυλουργών-Επιπλο-ποιών, Ψυκτικών, Κουρέων, Κλιβανι- 
στών - Απολυμαντών- Αποστειρωτών, Συντηρητών και 
άλλων συναφών ειδικοτήτων. Η κατανομή των θέσεων 
στις παραπάνω ειδικότητες γίνεται κάθε φορά με την 
απόφαση προκήρυξης αυτών. 


Κλάδος ΔΕ Οδηγών 
Πέντε (5) θέσεις 
ΐν.ΚΑΤΗΓΟΡΙΑ ΥΕ 

Κλάδος ΥΕ Προσωπικού Καθαριότητας 
Δέκα τέσσερις (14) θέσεις 

Ο κλάδος αυτός περιλαμβάνει τις ειδικότητες: Καθα- 
ριστών -τριών, Πλυντών/τριών, Πρεσσαδόρων-Σιδερω- 
τών/τριών, Επιμέλειας κήπων. Η κατανομή των θέσεων 
στις παραπάνω ειδικότητες γίνεται κάθε φορά με την 
απόφαση προκήρυξης αυτών. 

Κλάδος ΥΕ Βοηθητικού Προσωπικού 
Δέκα (10) θέσεις 

Ο κλάδος αυτός περιλαμβάνει τις ειδικότητες: 
Κλητήρων, Θυρωρών, Βοηθών Αποθηκαρίων, Θυρω- 
ρών-Νυκτοφυλάκων, Οδηγών Ανελκυστήρων, Ταξινόμων 
Ιματισμού, Χειριστών Μηχανημάτων Αναπαραγωγής και 
Ταξινόμησης Εγγράφων και άλλες συναφείς ειδικότητες. 
Η κατανομή των θέσεων στις παραπάνω ειδικότητες γί¬ 
νεται κάθε φορά με την απόφαση προκήρυξης αυτών. 
Κλάδος ΥΕ Προσωπικού Εστίασης 
Δέκα (10) θέσεις 

Ο κλάδος αυτός περιλαμβάνει τις ειδικότητες: 
Βοηθών Μαγείρων, Τραπεζοκόμων, λαντζέρηδων. Η κα¬ 
τανομή των θέσεων στις παραπάνω ειδικότητες γίνεται 
κάθε φορά με την απόφαση προκήρυξης αυτών. 
Κλάδος ΥΕ Εργατών 
Δύο (2) θέσεις 

Κλάδος ΥΕ Φυλάκων - Νυκτοφυλάκων 
Δύο (2) θέσεις 

6. ΠΡΟΣΩΠΙΚΟ ΜΕ ΣΧΕΣΗ ΕΜΜΙΣΘΗΣ ΕΝΤΟΛΗΣ 
Μία (1) θέση Δικηγόρου, παρ’ Αρείω Πάγω. 

ΑΡΘΡΟ 17 

ΠΡΟΣΟΝΤΑ ΔΙΟΡΙΣΜΟΥ 

Τα προσόντα διορισμού του προσωπικού του Νοσο¬ 
κομείου ορίζονται στις διατάξεις του Π. Δ/τος 50/2001 
«Καθορισμός προσόντων διορισμού σε θέσεις φορέων 
του δημοσίου τομέα», (ΦΕΚ 39/Α'), όπως αυτό ισχύει 
κάθε φορά. 

ΑΡΘΡΟ 18 

ΠΡΟΪΣΤΑΜΕΝΟΙ ΥΠΗΡΕΣΙΩΝ 

Στην Ιατρική Υπηρεσία προΐσταται γιατρός Διευθυ¬ 
ντής σύμφωνα με τις διατάξεις του άρθρου 7 του ν. 
2889/2001. 

Στο Τμήμα Διαιτολογίας - Διατροφής υπάλληλος 
του κλάδου ΠΕ Διαιτολογίας και εάν δεν υπάρχει ή 
δεν επαρκεί υπάλληλος του κλάδου ΤΕ Τεχνολογίας 
Τροφίμων. 

Στο Τμήμα Κοινωνικής Εργασίας υπάλληλος του κλά¬ 
δου ΤΕ Κοινωνικής Εργασίας. 

Στο Τμήμα Παραιατρικού Προσωπικού υπάλληλος των 
κλάδων ΤΕ Ιατρικών Εργαστηρίων ή ΤΕ Ραδιολογίας 
και Ακτινολογίας ή ΤΕ Φυσικοθεραπείας και εάν δεν 
υπάρχει, υπάλληλος των κλάδων ΔΕ Βοηθών Ιατρικών 
και Βιολογικών Εργαστηρίων ή ΔΕ Χειριστών Ιατρικών 
Συσκευών. 

Στη Νοσηλευτική Υπηρεσία προ'ίστανταί: 

Στη Διεύθυνση και στους Τομείς υπάλληλοι των κλά¬ 
δων ΠΕ Νοσηλευτικής και εάν δεν υπάρχουν ή δεν επαρ¬ 
κούν υπάλληλοι των κλάδων ΤΕ Νοσηλευτικής. 

Στα Τμήματα, υπάλληλοι του κλάδου ΠΕ Νοσηλευτικής 
και εάν δεν υπάρχουν ή δεν επαρκούν υπάλληλοι των 
κλάδων ΤΕ Νοσηλευτικής ή του κλάδου ΤΕ Μαιευτικής 
για το Μαιευτικό - Γυναικολογικό Τμήμα και εάν δεν 
υπάρχουν υπάλληλοι του κλάδου ΔΕ Νοσηλευτικής. 

Στη Διοικητική - Οικονομική Υπηρεσία προ'ίστανταί: 

Στη Διεύθυνση υπάλληλος του κλάδου ΠΕ Διοικητικού 
- Λογιστικού. 

Στην Υποδιεύθυνση Διοικητικού - Οικονομικού υπάλ¬ 
ληλοι του κλάδου ΠΕ Διοικητικού - Λογιστικού και εάν 
δεν υπάρχουν ή δεν επαρκούν υπάλληλοι των κλάδων 
ΤΕ Διοίκησης Μονάδων Υγείας και Πρόνοιας. 

Στην Υποδιεύθυνση Τεχνικού υπάλληλοι του κλάδου 
ΠΕ Μηχανικών και εάν δεν υπάρχουν ή δεν επαρκούν 
υπάλληλοι του κλάδου ΤΕ Μηχανικών. 

Στα Τμήματα Διαχείρισης Ανθρωπίνου Δυναμικού, 
Γραμματείας, Κίνησης Ασθενών και Γραμματείας Εξω¬ 
τερικών Ιατρείων και Επειγόντων Περιστατικών, υπάλ¬ 
ληλοι του κλάδου ΠΕ Διοικητικού -Λογιστικού και εάν 
δεν υπάρχουν ή δεν επαρκούν υπάλληλοι του κλάδου 
ΤΕ Διοίκησης Μονάδων Υγείας και Πρόνοιας και εάν 
δεν υπάρχουν ή δεν επαρκούν υπάλληλοι των κλάδων 
ΔΕ Διοικητικού - Λογιστικού ή ΔΕ Διοικητικών Γραμ¬ 
ματέων. 

Στα Τμήματα Οικονομικού και Προμηθειών υπάλληλοι 
του κλάδου ΠΕ Διοικητικού -Λογιστικού και εάν δεν 
υπάρχουν ή δεν επαρκούν υπάλληλοι του κλάδου ΤΕ 
Λογιστικής και εάν δεν υπάρχουν ή δεν επαρκούν υπάλ¬ 
ληλοι του κλάδου ΔΕ Διοικητικού - Λογιστικού ή ΔΕ 
Διοικητικών Γραμματέων. 

Στα Τμήματα Τεχνικού και Βιοιατρικής Τεχνολογίας 
υπάλληλοι του κλάδου ΠΕ Μηχανικών και εάν δεν υπάρ¬ 
χουν ή δεν επαρκούν υπάλληλοι του κλάδου ΤΕ Μηχα¬ 
νικών και εάν δεν υπάρχουν ή δεν επαρκούν υπάλληλοι 
του κλάδου ΔΕ Τεχνικός. 

Σε καθένα από τα αυτοτελή Γ ραφεία Επιστασίας και 
Ιματισμού, υπάλληλοι του κλάδου ΠΕ Διοικητικού -Λογι¬ 
στικού και εάν δεν υπάρχουν ή δεν επαρκούν υπάλληλοι 
του κλάδου ΤΕ Διοίκησης Μονάδων Υγείας και Πρόνοιας 
και εάν δεν υπάρχουν ή δεν επαρκούν υπάλληλοι των 
κλάδων ΔΕ Διοικητικού-Λογιστικού ή ΔΕ Διοικητικών 
Γ ραμματέων. 

Στο αυτοτελές Τμήμα Οργάνωσης και Πληροφορικής 
προίσταται υπάλληλος του κλάδου ΠΕ Πληροφορικής 
και εάν δεν υπάρχει ή δεν επαρκεί υπάλληλος του κλά¬ 


δου ΤΕ Πληροφορικής και εάν δεν υπάρχει ή δεν επαρ¬ 
κεί υπάλληλος του κλάδου ΔΕ Προσωπικού Η/Υ. 

Στο Ειδικό Γραφείο Υποδοχής Ασθενών προίσταται 
υπάλληλος του κλάδου ΠΕ Διοικητικού - Λογιστικού και 
εάν δεν υπάρχει ή δεν επαρκεί υπάλληλος του κλάδου 
ΤΕ Διοίκησης Μονάδων Υγείας και Πρόνοιας ή του κλά¬ 
δου ΤΕ Νοσηλευτικής και εάν δεν υπάρχει υπάλληλος 
του κλάδου ΔΕ Διοικητικού-Λογιστικού ή ΔΕ Νοσηλευ¬ 
τικής ή ΔΕ Διοικητικών Γ ραμματέων. 

Για την επιλογή των ανωτέρω Προϊσταμένων ισχύουν 
οι διατάξεις του Ν. 3528/2007 (26 Α'), όπως αυτός ισχύει 
κάθε φορά. 

ΑΡΘΡΟ 19 
ΕΣΟΔΑ 

Τα έσοδα του Νοσοκομείου είναι: 

1. Οι επιχορηγήσεις από τον κρατικό προϋπολογισμό 
και το πρόγραμμα δημοσίων επενδύσεων. 

2. Οι εισπράξεις από νοσήλια, εξέταστρα και λοιπές 
αμοιβές για παροχή υπηρεσιών. 

3. Οι πρόσοδοι από την ίδια αυτού περιουσία. 

4. Τα έσοδα από δωρεές, κληροδοτήματα, εκποιήσεις 
περιουσιακών στοιχείων. 

5. Κάθε άλλο έσοδο που προκύπτει από τη δραστη- 
ριότητά του. 

ΑΡΘΡΟ 20 

Η υπ’ αριθ. Α3β/οικ. 14145 (ΦΕΚ 636/Β/86) Υπουργι¬ 
κή Απόφαση «Αναμόρφωση του Οργανισμού του Γ ε¬ 
νικού Νοσοκομείου Ζακύνθου», η οποία τροποποιή¬ 
θηκε με τις αριθ. ΔΙΔΑΔ/Φ/2/60/26475/1990 (ΦΕΚ 495 
Β'), Υ4α/12124/1996 (ΦΕΚ 625/Β/97), Υ4α/11357/97 (ΦΕΚ 
366/Β/98), Υ4α/7783 (ΦΕΚ 1383/Β/2000), Υ4α/89628/04 
(ΦΕΚ 663/Β/2005), Υ4α/33749/05 (ΦΕΚ 1852/Β/2005) και 
Υ4α/109544/05 (ΦΕΚ 171/Β/2006) Αποφάσεις, καταργού- 
νται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Σεπτεμβρίου 2007 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΠ. ΑΝΔΡΕΟΥΛΑΚΟΣ Π. ΔΟΥΚΑΣ 

ΥΓΕΙΑΣ ΚΑΙ ΚΟΙΝΩΝΙΚΗΣ 

ΑΛΛΗΛΕΓΓΥΗΣ 

ΔΗΜ. ΑΒΡΑΜΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιριί ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 ί προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οό-ΓΟί η/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 ί ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ ίαχ: 210 4071010 - ίηίβπιβΐ: Η11ρ://νννννν.βί.9ΐ· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι 
τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης 
πενήντα τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.οΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐίρ://νννννν·θΐ.αΐ' - 8-ιτΐ3ίΙ: νν?ίιτΐ35ί?Γ.8ί(36{.αι 




























